ОБЩИНСКА ИЗБИРАТЕЛНА КОМИСИЯ- СТАМБОЛОВО

ПРОТОКОЛ № 17 МИ/НР
Стамболово, 11.12.2015год.

 Днес 11.12.2015год. Общинска избирателна комисия- Стамболово се събра в 18:00 ч. в зaседателната зала в Община Стамболово, за провеждане на заседание, относно получено съобщение от Административен съд- Хасково, във връзка с постъпила Касационна жалба против Решение № 316 от 25.11.2015г. на Административен съд- Хасково.

 На заседанието присъстваха, следните членове на комисията:

ПРЕДСЕДАТЕЛ: Ангел Янков Янков

ЗАМ.-ПРЕДСЕДАТЕЛ: Мария Лозкова Накова

СЕКРЕТАР: Хамдие Тасим Сабри

ЧЛЕНОВЕ: Георги Василев Танковски, Петя Методиева Моллова, Йордан Латунов Арабаджиев, Георги Николов Георгиев, Васил Христов Лазов, Станка Георгиева Благова, Мариана Красимирова Романова, Татяна Петкова Ангелова.

Председателят на комисията предложи на гласуване следния дневния ред:

т.1. Определяне на член от комисията за осъществяване на процесуално представителство, във връзка с постъпила Касационна жалба против Решение № 316 от 25.11.2015г. на Административен съд- Хасково, постановено по Адм.Дело 566/2015г. по описа на Административен съд Хасково;

т.2. Становище по постъпилата Касационна жалба против Решение № 316 от 25.11.2015г. на Административен съд- Хасково;

По точка 1 от дневния ред, докладва секретарят на комисията:

Уважаеми колеги, постъпи Касационна жалба против Решение № 316 от 25.11.2015г. на Административен съд- Хасково, постановено по Адм.Дело 566/2015г. по описа на Административен съд Хасково, получена чрез Васил Лазов- упълномощения ни представител по делото. С оглед осъществяване на процесуално представителство, следва да бъде упълномощен член на ОИК –Стамболово, който да ни представлява като комисия пред Върховен Административен съд София.

Предвид изложеното на основание чл. 459, ал.3 от ИК, председателят на ОИК-Стамболово, предложи за гласуване следното проекторешение:

**Р Е Ш Е Н И Е :**

 Упълномощава адвокат ВАСИЛ ХРИСТОВ ЛАЗОВ, от Адвокатска колегия Хасково, да представлява ОИК – Стамболово пред ВАС – София по административно дело № 566/2015г. на АС – Хасково, във връзка с подадена Касационна жалба против Решение № 316 от 25.11.2015г. на Административен съд- Хасково.

„ЗА”: Ангел Янков Янков, Мария Лозкова Накова, Хамдие Тасим Сабри, Георги Василев Танковски, Петя Методиева Моллова, Йордан Латунов Арабаджиев, Георги Николов Георгиев, Васил Христов Лазов, Станка Георгиева Благова, Мариана Красимирова Романова, Татяна Петкова Ангелова.

 „ПРОТИВ”: няма

„ВЪЗДЪРЖАЛИ СЕ”: няма.

По точка 2 от дневния ред, докладва председателят на комисията:

Уважаеми колеги, следва да вземем становище по така постъпилата Касационна жалба против Решение № 316 от 25.11.2015г. на Административен съд- Хасково, постановено по Адм.Дело 566/2015г. по описа на Административен съд Хасково. Предлагам да разгледаме доводите на жалбоподателката в касационната жалба и да вземем отношение по тях.

Предвид изложеното на основание чл. 459, ал.3 от ИК и в изпълнение на т. 11 от Решение № 2901-МИ/05.11.2015г. на ЦИК-София, председателят на ОИК-Стамболово, предложи за гласуване следното проекторешение:

**Р Е Ш Е Н И Е :**

1. **Общинска избирателна комисия- Стамболово, взема следното становище по подадената до Върховен Административен съд София касационна жалба от страна на упълномощения представител на** МАГДАЛЕНА НИКОЛОВА ДИМЧЕВА против Решение № 316 от 25.11.2015г. на Административен съд- Хасково, постановено по Адм.Дело 566/2015г. по описа на Административен съд Хасково:
2. С Решение № 316 от 25.11.2015г.АС – Хасково е **ПОТВЪРДИЛ** Решение №137-МИ/НР от 26.10.2015г. на Общинска избирателна комисия – Стамболово за обявяване на резултатите от гласуването за избор на общински съветници в Общински съвет – Стамболово, а подадената жалба е **от страна на упълномощения представител на** МАГДАЛЕНА НИКОЛОВА ДИМЧЕВА отхвърлена като неоснователна.
3. Подадената КАСАЦИОННА ЖАЛБА от пълномощника на жалбоподателката следва да бъде ОСПОРВАНА и отхвърлена като НЕОСНОВАТЕЛНА.
4. В жалбата са изложени общи твърдения за допуснати нарушения на материалните и процесуални правни разпоредби, без да се сочат от оспорващата конкретни доказателства за тези нарушения. Като само декларативно е отбелязано, че съдът не е допуснал повторно броене на бюлетините, наред с това е оставил без уважение направените доказателствени искания от жалбоподателката. Твърдения са неоснователни тъй като за нито едно от тях оспорващата не прилага доказателства.
5. Решение № 316 от 25.11.2015г. на АС – Хасково е правилно и законосъобразно и не са налице отменителните основания. Правилно съдът е отбелязал, че не е нарушена методиката за определяне на резултатите от гласуването и разпределяне на мандатите при избори за общински съветници съгласно Приложение № 5 към чл. 453, ал. 1 от ИК, и  няма основание за повтаряне на действията на членовете на СИК и извършване на ново броене или нова преценка на действителните, респективно на недействителните гласове за ПП”БСП” и на преференциите, подадени за кандидатите от листата на тази партия. Правилно съдът отхвърлил като неоснователни всички доказателствени искания, направени в жалбата и в с.з., вкл. и искането за откриване на производство по оспорване истинността на тези петнадесет протокола, като се е обосновал, че в нито една от тези петнадесет секции не се съдържат данни за подадени протоколи по чл.438, ал.3 от ИК, всички протоколи са подписани без възражения, особени мнения и забележки от всички членове на въпросните СИК и без данни за други допуснати нарушения на изборния процес, проведен в същите. Освен това за нито една от тези петнадесет секции не се визира конкретно фактическо твърдение за неправилно отчитане на подаден за ПП”БСП” глас, съответно за неправилно отчитане на подадена за жалбоподателката преференция.

 С оглед на по- горе изложеното, направените възражения и оплаквания в Касационната жалба от ответника са неоснователни и следва да бъдат оставени без уважение, а Решение № 316 от 25.11.2015г. на АС – Хасково да бъде потвърдено и оставено в сила.

1. Взетото в т.I становище по подадената жалба, следва да се поддържа и от упълномощения представител на ОИК-Стамболово, съгласно Решение № 140-МИ/НР от 11.12.2015г. в съдебна зала.

„ЗА”: Ангел Янков Янков, Мария Лозкова Накова, Хамдие Тасим Сабри, Георги Василев Танковски, Петя Методиева Моллова, Йордан Латунов Арабаджиев, Георги Николов Георгиев, Васил Христов Лазов, Станка Георгиева Благова, Мариана Красимирова Романова, Татяна Петкова Ангелова.

 „ПРОТИВ”: няма

„ВЪЗДЪРЖАЛИ СЕ”: няма.

Поради изчерпване на дневния ред заседанието на комисията приключи в 20:30ч. на 11.12.2015г.

 ПРЕДСЕДАТЕЛ:…………………

 / Ангел Янков /

 СЕКРЕТАР:……………………..

 / Хамдие Сабри /